2018. gada 23. oktobrī Rīkojums Nr. 541

Rīgā (prot. Nr. 49 30. §)

**Par finanšu līdzekļu piešķiršanu no valsts budžeta programmas   
"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu 339 000*euro* apmērā, lai nodrošinātu Ventspils Augstskolas Inženierzinātņu institūta "Ventspils Starptautiskais radioastronomijas centrs" Irbenes radioteleskopu RT-16 un RT-32 automātiskās ugunsdzēsības sistēmas izveidi.

2. Izglītības un zinātnes ministrijai uzraudzīt, lai Ventspils Augstskola nodrošina pieprasītā finansējuma izmantošanu atbilstoši šā rīkojuma 1. punktā minētajam mērķim līdz 2018. gada 31. decembrim.

Ministru prezidents Māris Kučinskis

Izglītības un zinātnes ministrs Kārlis Šadurskis